अमिताभ बच्चन का ट्वीट हुआ वायरल, लिखा- पीढ़ी दर पीढ़ी...  
अमिताभ बच्चन का ट्वीट हुआ वायरल
अमिताभ ने पोस्ट की है फोटो
फोटो के साथ लिखी ये बात
बॉलीवुड के शहंशाह अमिताभ बच्चन (Amitabh Bachchan) का ट्वीट सोशल मीडिया पर वायरल हो रहा है. अमिताभ बच्चन (Amitabh Bachchan) ने इस ट्वीट में एक फोटो शेयर की है, जिसमें बच्चन परिवार की चारों पीढ़ी एक साथ नजर आ रही हैं. अमिताभ बच्चन ने अपने ट्विटर एकाउंट पर एक कोलाज शेयर किया है, जिसमें अमिताभ बच्चन (Amitabh Bachchan) के पिता हरिवंश राय बच्चन, बेटा अभिषेक बच्चन और पोती आराध्या बच्चन नजर आ रही हैं. खास यह कि हरिवंश राय बच्चन की गोद में नन्हे अमिताभ बच्चन हैं तो अमिताभ की गोद में अभिषेक बच्चन हैं जबकि अभिषेक बच्चन की गोद में उनकी बेटी आराध्या बच्चन हैं. 

T 3179 - पीढ़ी दर पीढ़ी ; जीवनी की पीढ़ी !!! pic.twitter.com/BEzoMwVKrH

अमिताभ बच्चन (Amitabh Bachchan) ने जो तस्वीर शेयर की है उसमें उनके पिता हरिवंश राय बच्चन एक फ्रेम को लेकर खड़े नजर आ रहे हैं जिसमें अमिताभ बच्चन की तस्वीर है. ठीक इसी तरह बिग बी एक फ्रेम को पकड़े हुए हैं जिनमें अभिषेक बच्चन की तस्वीर है और अपने दादा जी और पिता की तरह अभिषेक भी अपनी बेटी आराध्या को अपनी बांहों में लिए दिख रहे हैं.  इस तस्वीर के कैप्शन में लिखा गया है : "एक ही फ्रेम में तीन पीढ़ी, बच्चन।"

T 3178 -
चेहरे कुछ रंगों से विपरीत ; चेहरे कुछ मन के ना मीत ,
दिखा तो दो हमें उनका वो रूप ; अचल चंचल स्वरूप
समझ जाएँगे हम उनके मन का विचार ; संगठित उनका व्यवहार
वस्त्र ओढ़ लेने से न छुपा पाओगे तुम उन्हें यहाँ
पारदर्शी हैं हम , भार उनका आकार उनका, सिमिट जाएँगे यहाँ ! pic.twitter.com/5aLVacwRwo

बॉलीवुड में अगर काम की बात करें तो आने वाले समय में अमिताभ बच्चन (Amitabh Bachchan) अयान मुखर्जी की निर्देशन में बनी फिल्म 'ब्रह्मास्त्र' में नजर आएंगे. इस फिल्म में उनके साथ रणबीर कपूर, आलिया भट्ट, अक्किनेनी नागार्जुन, डिंपल कपाडिया और मौनी रॉय जैसे कलाकार भी नजर आएंगे. वैसे भी अमिताभ बच्चन इन दिनों तरह-तरह के रोल कर रहे है और उनकी 'पिंक' का तो साउथ में भी रीमेक बन रहा है.